|  |  |  |
| --- | --- | --- |
|  | bez_laukuma_rgb-LV_81.png |  |
| Brīvības iela 72, Rīga, LV-1011, tālr. 67876000, fakss 67876002, e-pasts vm@vm.gov.lv, www.vm.gov.lv | | |
| RĪKOJUMS  Rīgā | | |

|  |  |
| --- | --- |
| Datums skatāms laika zīmogā | Nr. 236 |

|  |  |
| --- | --- |
| **Par vakcinācijas pret Covid-19 organizēšanas kārtību ārstniecības iestādēs vakcinācijas aptveres palielināšanai** |  |
|  | Izdots saskaņā ar Ministru kabineta  2004. gada 13. aprīļa noteikumu Nr. 286 “Veselības ministrijas nolikums”  9.3. un 9.4. apakšpunktu |

Lai nodrošinātu sekmīgu Latvijas iedzīvotāju vakcinācijas procesu pret Covid-19 un veicinātu vakcinācijas aptveres palielināšanu Latvijā:

1. Vakcinācijas pakalpojumu sniedzējiem noteikt sekojošas prioritātes vakcinācijas procesa nodrošināšanā šādā secībā:

1.1. nodrošināt **otrās vakcīnas devas** ievadi atbilstoši vakcīnas lietošanas instrukcijai;

1.2. nodrošināt **pirmreizējo vakcināciju mājās** personām vecumā no 70 gadiem ne vēlāk kā nedēļas laikā kopš saņemtā pieprasījuma;

1.3. nodrošināt **pirmreizējo** vakcināciju personām vecumā no 60 gadiem;

1.4. nodrošināt **papildu devas** vakcināciju imūnsupresētām personām un **balstvakcināciju sociālās aprūpes centru, pansionātu un grupu dzīvokļu** iemītniekiem;

1.5. nodrošināt **pirmreizējo vakcināciju visiem iedzīvotājiem** vecumā no 12 gadiem;

1.6. nodrošināt balstvakcināciju personām, kurām saskaņā ar Imunizācijas valsts padomes rekomendāciju tā **būtu jāsaņem**:

1.6.1. personas vecumā no 65 gadiem;

1.6.2. personas vecumā no 50 gadiem ar hroniskām saslimšanām, kas rada augstu risku Covid-19 slimībai;

1.7. nodrošināt **balstvakcināciju** personām, kuras saskaņā ar Imunizācijas valsts padomes rekomendāciju to **var saņemt**:

1.7.1. personas vecumā no 50 gadiem;

1.7.2. personas ar hroniskām saslimšanām, kas rada augstu risku Covid-19 slimībai;

1.7.3. personas no 18-29 gadiem ar nopietnām hroniskām slimībām vai personas no 30 gadiem šādos gadījumos:

1.7.3.1. veselības aprūpes sistēmas darbinieki, kuriem ir ilgstoša saskarsme ar Covid-19 pacientiem, pret Covid-19 nevakcinētiem pacientiem un ir augsts profesionālais un lokāla uzliesmojuma risks;

1.7.3.2. citas augsta riska profesijas un/vai personas, kuras atrodas vidē, kurā ir ilgstoša saskarsme ar Covid-19 pacientiem, pret Covid-19 nevakcinētiem cilvēkiem un ir augsts profesionālais un lokāla uzliesmojuma risks.

2. Nacionālajam veselības dienestam nekavējoties informēt visus vakcinācijas pret Covid-19 pakalpojumu sniedzējus par minēto rīkojumu.

|  |  |  |
| --- | --- | --- |
| Veselības ministrs | (paraksts\*) | Daniels Pavļuts |

Inga Liepiņa 67876080

inga.liepina@vm.gov.lv